Iisrael - Lähis-Ida ainus demokraatia.
Jeruusalemm - maailma vaidlusaluseim kinnisvara.
Juuda ja Samaaria - maailm nimetab neid Läänekaldaks.
Meedias sa seda ei näe.
Tõsilood tõelistest inimestest: isadest, emadest, lastest, peredest.
Nad on Iisraeli südamaa inimesed.
Teekond jätkub Joosua ja Kaalebi raportiga.
JOSHUA & CALEB IISRAELI SÜDAMAAL
Jeremy Gimpel, on imeline sinu kodus istuda.
Inimesed maksaksid miljoneid sinu rõdult avaneva vaate eest.
Kodus Tennessees on meil Great Smoky mäestik,
kuid see on ... Kas 'eepiline' kõlab veidralt?
Asume sinu loo juurde. Sinu teekond on põnev.
Jumal tõi sind telesaatejuhiks
Iisraeli kaitseks rahvastega rääkima.
Lähme siiski veidi kaugemale. Praegu tahaksime sinu lugu kuulda.
Naaseme sinu isa juurde. Rääkisid oma loo hiljuti meie grupile.
Su isa tuli algul Iisraeli ja läks siis laevaga Ameerikasse.
Raha nappis ja ta läks odavaimasse kolledžisse. Jätka sina.
See algas mu vanaisast,
kes kõndis Venemaalt 1916.a 15-aastasena jalgsi Iisraeli.
Esimesed aastad kuivatas ta põhja pool soid.
Nüüd on Põhja-Iisrael üks riigi kaunemaid piirkondi.
Isa sündis Jeruusalemmas. Keskkooli järel oli ta 3 aastat armees.
Ta tahtis arstiks saada. Ainus meditsiinikool oli täis,
ja tema hinnetest ei piisanud, kuna talle meeldis jalgpalli mängida.
Ta läks viimase laevaga New Yorki. Tal oli taskus 500 dollarit.
Ta otsustas USAst odavaima kolledži leida.
Odavaim oli baptistide piiblikool Alexandria lähistel, Lousianas.
Ta sõitis bussiga kohale.
Et juut astus Iisraelis laeva ja jõudis baptistide piiblikooli
Alexandria lähistel, Louisianas, 1960. a oli ennekuulmatu.
Aga kristlased armastasid ja toetasid mu isa.
Nad pidasid õnnistuseks, et Püha maa juut nende kooli tuli.
Isa töötas nagu hobune. Ta ei osanud varem inglise keelt.
Meditsiinikooli pole USAski kerge saada.
Ta tegi 20-tunniseid tööpäevi.
Kord kutsuti ja jalgpallimatšile.
Isa ütles: "Armastan jalgpalli! Olen seda kogu elu mänginud.
Olen siin selle pärast, et liiga palju mängisin."
Heebrea keeles tähendab jalgpall Euroopa jalgpalli.
Ta ootas seda, kuid nägi väljakul suuri ameeriklasi maadlemas.
Ta mõtles: "Mida Ameerika on jalgpalliga teinud?"
Ta jälgis mängu ja märkas, et nad lõid munakujulise palli
läbi H-tähe kujulise värava. Isa ütles: "Minagi suudan seda.
Olen kogu elu oma jalgpalli mänginud. Oskan muna H-tähe läbi visata."
"Näita meile." - "Aga palun."
Ameerika jalgpalli löödi varem varvaste otselöögiga palli pihta.
Isa lõi seda nagu tavalist jalgpalli ja see lendas otse väravast läbi.
Teised hämmastusid. Isa oli üks esimesi,
kes euroopa löögistiili ameerika jalgpalli tõi.
Ta sai jalgpallistipendiumi Oklahoma Meditsiiniülikooli.
Pärast lõpetamist sai ta praktikakoha Atlantas, kus sündisin mina.
Plaan oli arstiks saada
ja kolida Iisraeli haiged parandama.
Elu Atlantas oli siiski ilus. Oli kaunis maja ja hea auto.
Isa palka tõsteti ning ta ostis uue auto ja uue maja.
Elu viis kaasa. Elasime Atlantas 20 aastat.
1991. a, kui Saddam Hussein hakkas Iisraeli rakette tulistama,
jätsid mu vanemad vennad Daniel ja Micah õpingud pooleli
ja kolisid Iisraeli. Vanemad muretsesid.
Raketid lendasid, kui mu vendade lennuk maandus.
Kui sõda 1991. a vaibus, olin 11-aastane ja vanemad ütlesid:
"Tahame tagasi Iisraeli kolida. Vanemad lapsed on juba seal."
Jätsime Atlanta maha. Sellest peale oleme Iisraelis olnud.
Pange selles loos tähele,
et vanaisa alustas teekonda Iisraeli sekulaarse sionistina.
Ta pärines ortodokssest, Toorat järgivast juudi kodust.
Temast sai sekulaarne sionist.
On raske 1,5-aastasel teekonnal koššertoidu reegleid järgida.
Ta oli nii noor, et tal polnud raha Toorat järgida.
Ta põgenes Venemaalt antisemitismi eest,
mis muutus holokaustiks vaid mõni aasta hiljem.
Aga pere, mis 1991. a USAst naasis, koosnes religioossetest sionistidest.
Me ei põgenenud Atlantast, vaid jooksime Iisraeli suunas.
Nood kaks liikumist või naasmist Iisraeli on peaaegu vastandid.
Tänapäevane Iisraeli saabumine ei lähtu hirmust, vaid vaprusest.
See pole sekulaarne, vaid paljuski vaimne liikumine.
Vägev! Kõigil, kellega oleme rääkinud,
on olnud tugev ususide Iisraeliga. Seda on vägev näha.
See usk tõi sinugi pere tagasi Iisraeli.
Kuhu te saabudes kolisite? - Jeruusalemma.
Jeruusalemma. Oleks võinud arvata.
Käisin põhikoolis, gümnaasiumis ja läbisin armeeteenistuse.
Kui rääkida usulisest sidemest Iisraeliga,
siis 2000 aastat oli religioon meile väga isiklik.
See oli meie suhe Jumalaga
ja meie käskude järgimine palves.
1948. a religioon muutus. Naasti rahvusliku lunastuse juurde.
Iisraelis rullub lahti saatus. Asi pole vaid minu päästes.
Jumala plaan kogu inimkonna suhtes avaneb Iisraelis.
Nüüd oleme vastamisi küsimusega:
"Kui Jumala plaan avaneb Iisraelis, milline on minu osa Jumala plaanis?
Kuidas saan selles osalejana oma parima anda?"
Hoidsime tuhandeid aastaid kinni prohvetite sõnadest paljalt usuga.
Mu vanaisa ajal Iisraeli polnud.
1914. a elas Iisraelis 60 000 juuti.
2014. a oli neid üle 6 miljoni.
Vaid saja aastaga 60 000-lt 6 miljonini jõudmine on pretsedenditu.
Iisraelimaal saab plahvatuslikult ilmsiks pühadus.
Ilmneb Jumala plaan. Seda rongi ei peata enam miski.
Nüüd küsivad kõik, kuidas sellest osa saada.
Mis tunne sul on osaleda selles tohutus taastamises?
Oled elanud lõimituna sellesse protsessi pea kogu elu.
See on üks paras keeristorm.
Näib nagu maailm jõuaks kohta, kus Iisrael peab ohjad haarama.
Peame teed näitama. USA on oma kohta kaotamas.
Jumal on koolist välja võetud ja kümme käsku kohtumajadest.
USA kaotab Jumalat kõigist avaliku elu valdkondadest.
Ühiskond ei saa elada ilma religioonita,
nagu loomad omavahel.
Jumal meis teeb meist inimesed. Kõik loomad on elavad olendid,
kuid meie oleme inimesed. Meid on loodud Jumala näo järgi.
Kui kaotame endast Jumala kuju, variseb ühiskond kokku.
Ühelt poolt on meil USA, kes kaotab Jumala igalt poolt.
Samas on ISIS, kes kasutab oma "jumalat" sõjapidamiseks.
On vaja juhti, valgust maailmas,
kes näitaks, et Jumala tee on rahu ja armastuse tee.
Iisrael muutub iga aastaga vaimsemaks.
Seegi on Hesekieli prohveteering.
Naasvad juudid saavad kivise südame asemele lihase.
Jumal valab oma Vaimu välja Iisraeli rahva peale,
et see järgiks Tema käske.
Hesekieli nägemuses naasevad esimesena Iisraeli sekulaarsed,
kuid põlvkondade kaupa ühendab Vaim nad uuesti selleks,
kes nad tõeliselt on.
Iga aasta näeb Iisraelis vaimset ärkamist.
Ma ei järgi üksnes kõrvalt, kuidas lugu areneb,
vaid olen osa sellest. Kujundan seda, kui oma peret siin kasvatan.
Atlantas oli emakeeleks inglise keel.
Nüüd on mu laste emakeeleks 3000 aastat kadunud olnud iidne keel.
See on ime.
Vägev! Kas räägiksid oma armeeaastatest? - Muidugi.
Lõpetasin keskkooli 18-aastaselt. Ma ei tahtnud kohe armeesse minna,
nii et läksin kaheks aastaks ješivasse.
Õppisin juudi filosoofiat, Toorat, Piiblit ja juudi seadust.
Keskendusin kaks aastat vaimsele.
Tahtsin minna armeesse juhi, valgusena. Tahtsin ohvitseriks saada.
Üheksa kuu pärast ülendati mind klassiülemaks
ja mind saadeti ohvitserikursustele. Teenisin Givati brigaadi jalaväes.
Läksin armeesse 2000. a augustis. Septembris puhkes intifada.
Läbisin kogu teenistuse Gaza sektoris.
See oli vapustav.
Nägime CNN-ist põlevaid autokumme ja tulepommide loopimist
ning nüüd loobiti neid minu pihta.
Olin mängija uues mängus: olin juudi sõdur.
Mulle sai selgeks,
et Iisraeli Kaitsejõud on esimene juudi armee
Iisraelimaal pärast kuningas Taaveti aegu.
Oleme surnuist ellu äratanud Taaveti armee
ja võitleme kurjuse jõududega.
Seda ei taheta valjult öelda.
Näeme, mida meie naabrid üksteisega teevad.
Nad muudavad kirikuid Süürias ja Iraagis piinakambriteks.
Seda on raske ette kujutada, kuid Süürias lüüakse kristlasi risti.
Ja siin on üks maa, mille nägemus on luua palvekoda,
kus kõik rahvad saaksid Jumalat teenida.
Võitleme vabaduse ja Lähis-Ida ainsa vaba ühiskonna eest.
Sa pole mitte üksnes esirindel Iisraeli kaitseks kõnelemas,
vaid ka sõdur, kes võitleb Gazas.
Minu meelest on see võimas. Vähesed seisavad mõlemal rindel.
Oled võidelnud Iisraeli eest nii eestkoste- kui sõjarindel.
Tahaksingi nüüd sellest teisest võitlusest rääkida.
Kas räägiksid, mida praegu Iisraeli eestkõnelejana teed?
Gaza viimane sõda oli mulle vaimselt muserdav.
Mind kutsuti armeesse. Sain 8 tundi kohaleilmumiseks.
Iisraeli sadas tuhandeid rakette.
Meid kutsuti süütuid elanikke kaitsma.
Sain selles sõjas haavata ja kui vabanedes uudiseid vaatasin,
kus said sõna nii Iisraeli kui Hamasi esindaja,
mõtlesin, kas USA, BBC ja CNN on aru kaotanud.
Mis oleks, kui pärast WTC rünnakuid oleks kuulatud USA presidendi
ja seejärel Osama Bin Ladeni versiooni toimunust?
Seda ei tehtaks. Meid tulistati rakettidega!
Me kaitseme ennast. Kuidas on maailm nii rappa jooksnud?
Rajasime Jeruusalemmas uudistevõrgu Voice of Israel.
See räägib toimuvast Iisraeli perspektiivist.
Neile, kes tahavad kuulda tõde Iisraelist, on aadress alati avatud.
See viib tõe Iisraelist maailma.
Jesaja 2. ja Miika 4. peatükis on prohveteering
"Siionist lähtub Seadus ja Jeruusalemmast Issanda sõna!"
Kuidas see juhtub? Kas kellelegi on kõva hääl?
Kui juudid Iisraeli naasid, leiutati internet.
Nüüd võib Iisraelist lähtuda Toora ja tõde Jeruusalemmast.
See on meie nägemus.
Meid ümbritseb türannia ja rõhumine.
See ei rahuldu vaid oma rahvaga.
See tahab vallutada Euroopa ja lõpuks ka Ameerika.
Vaja on häält, mis maailma unest ärataks.
Seda Voice of Israel teebki.
Kaua sa seda tööd teinud oled?
Esimesest raadiosaatest on möödas üle kümne aasta.
See muuts telesaateks "Tuesday Night Live in Jerusalem".
Nüüdseks on rajatud Voice of Israel.
Oleme rääkinud tõde Iisraelist üle 10 aasta. See on meie võimalus.
Paljud sionistliku liikumise algusaastate juudid mõtlevad,
kas tasub Iisraeli minna.
20. saj alguse Iisrael oli soo- ja kõrbealade perifeeria.
"Peaksime rahvaile valguseks olema. Kui kolime Iisraeli, Lähis-Itta,
kuidas saame USAd mõjutada ja oma missiooni täita?"
Nad ei teadnud, et sellega, mida teeme Iisraelis ühiskonnana,
kuidas tegeleme Hamasiga ja terroriohuga,
kuidas elame demokraatliku ühiskonnana,
mille vaimsus pidevalt kasvab, just sellega olemegi valguseks.
Side, TV ja neti kaudu näeb kogu maailm Siionist valgust.
Tegutsed mitmes vallas. Võiksime neist kõigist rääkida.
Oled elu jooksul mitmetes asjades osalenud.
Viimastel valimistel kandideerisid rahvasaadikuks Knessetisse.
Milline kogemus see oli? - Fenomenaalne!
See oli võimas. Reisisime Iisraelis ringi.
Iisraelis on meie usk seotud kõigega ja niivõrd kõikehõlmav.
Juut USAs on ameeriklasest Yankees'i tiimi fänn,
kes käib poes ja on samas ka juut.
Iisraelis näeb judaismi kõiges.
Elukoht väljendub su usu kaudu.
Partei, mille poolt hääletad, leiab väljenduse usu kaudu.
Levitasime Iisraelis ideoloogiat, et usume vaimsesse sionismi.
Meenutasime, et oleme teinud aliya, oleme tulnud Iisraeli.
Kuid nüüd peame jätkama aliya'd selle lõpliku eesmärgi suunas.
Iisraeli riigi rajamine oli alles protsessi algus.
Nüüd on eesmärgiks letaken olam be malchut shadai:
rajada Jumala kuningriik Iisraelimaal.
Kuidas näeks maailmas välja rahu, harmoonia ja jumalikkuse kuningriik?
Võimas. Oleme rääkinud sellest, mida teed ja milles kaasa lööd.
Tahaksin kuulda põhiasju sinu kohta.
Milline pere sul on?
Elan teatud mõttes kahes maailmas.
Ühelt poolt on meel täis Jumalat, Iisraeli, juutide saatust,
piibelliku saatuse paljastumist, rahvaid, kes on meie vastu või poolt,
prohveteeringute täitumist. Suurt nägemust.
Kogu muu elu on väga väike nägemus.
See keskendub täielikult lastele.
Piiblilood ... Toora on seadus Jumala teedel käimise kohta.
Lisaks loodusseadustele on ka vaimseid seadusi,
kuidas Jumal tahab, et elaksime.
Tuleb austada vanemaid, abielluda, rajada pere, pühitseda teatud aegu.
Need seadused anti lugude kaudu. Need on lood perekondadest.
Aadam ja Eeva. Aabraham, Iisak ja Jaakob ning nende pered.
Kõik Iisraeli lood edastati läbi perekonna prisma.
Suur nägemus Iisraelis ilmnevast saatusest on tähtis.
Kõige keskmes on siiski alati stabiilse pere kasvatamine,
mehe ja naise armastus.
Minu peamine eesmärk on kasvatada uus põlvkond iisraellasi.
See, mida teen väljaspool Iisraeli, on vaid lastele eeskuju näitamine.
Nii peaks juudi mees elama.
Ta ei peaks pühenduma endale vaid oma kõrgemale minale,
ületama oma iseseisvuse ja elama millelegi endast suuremale.
See on Jumala ülim teenimine. - Lähme sügavamale.
Räägid oma perest, aga mis on su unistused?
Millest unistad, kui istud sohval ja mõtles perele, sellele kohale
või Iisraeli rahvale? Mida tulevikus näed?
Väljaspool maja on liivatee, mis möödub otse minu rõdu alt.
Selle nimi on Patriarhide tee ja see pärineb patriarhide ajast.
1. Moosese raamatus kutsutakse Aabraham Beersebast
Iisakut Jeruusalemma ohvriks viima.
See oli peatee lõuna poolt Jeruusalemma.
Nad kõndisid mööda seda rada.
Sellest peale on kõik tuhanded Jeruusalemmast lõunas elanud juudid
kolm korda aastas mööda seda rada templisse kõndinud.
Teeveeres on rituaalpesubasseine ehk mikvesid,
mis ehitati puhastumiseks Jeruusalemma reisijatele.
Nüüd näen, kuidas mu lapsed mängivad Patriarhide teel,
kus kõndisid Aabraham ja Iisak. See ongi unistus. See sündis juba.
Nüüd peab see õitsele lööma.
Oleme naasnud Juuda mägedele. Kuidas?
Seda mainitakse Piiblis üle 40 korra.
Pagendatute kogumine on Pühakirjas enim prohveteeritud sündmus.
Minu kogukonnas on juute Etioopiast, Venemaalt, Ameerikatest,
Euroopast, Lõuna-Aafrikast ja Austraaliast. Meid on kogutud
maailma neljast nurgast vastu ootusi tagasi Juuda mägedele.
Unistus on kasvatada ilusaid lapsi, kes võitlevad kõige selle eest,
mis on õige: rahu, demokraatia ja inimõiguste eest.
Lapsi, kes näevad vaeseid ja aitavad neid.
Miksi on tsedaka ehk almused Tooras niivõrd tähtis mitsva, käsk?
Kui peaksime elama vaid endale, kuidas siis hobusest eristuksime?
See teebki meist inimesed, et suudame endast anda.
Tahaksin, et mu lapsed elaksid millegi endast suurema jaoks,
kõrgemate elueesmärkide nimel. See on mu unistus.
Lisainfot Jeremy Gimpeli kohta saab aadressilt www.voiceofisrael.com
JOSHUA JA CALEB IISRAELI SÜDAMAAL
Tõlge: Monika Jaaguri